“อรรถพล” ควัก 34 ลบ. ซื้อ DPAINT เพิ่ม 3.5 ล้านหุ้น หนุนกลุ่ม “ตั้งคารวคุณ” ถือ 52%
“อรรถพล” ซีเอฟโอ DPAINT ควักเงิน 34 ลบ. ซื้อหุ้นเพิ่ม 3.5 ล้านหุ้น ที่ราคา 9.75 บ./หุ้น หนุนกลุ่ม “ตั้งคารวคุณ” ถือหุ้นรวม 52% ตอกย้ำความเชื่อมั่นศักยภาพธุรกิจโตแกร่ง
“อรรถพล” ซีเอฟโอ DPAINT ควัก 34 ลบ. ซื้อหุ้นเพิ่ม 3.5 ล้านหุ้น หนุนกลุ่ม “ตั้งคารวคุณ” ถือ 52%
22 ธ.ค. 2565

นายอรรถพล ตั้งคารวคุณ ประธานเจ้าหน้าที่ฝ่ายการเงิน บริษัท สีเดลต้า จำกัด (มหาชน) หรือ DPAINT รายงานการซื้อหุ้น DPAINT เพิ่มอีก 3,500,000 หุ้น ที่ราคา 9.75 บาทต่อหุ้น เป็นเงินทั้งหมด 34,125,000 บาท เพิ่มการถือหุ้นเป็น 20,500,000 หุ้น ส่งผลให้ครอบครัวตั้งคารวคุณ ถือหุ้น DPAINT เพิ่มเป็น 52% หลังจากเมื่อเดือนก่อน 3 กองทุนขนาดใหญ่ระดับนานาชาติ ได้เข้ามาถือหุ้น DPAINT รวมกันถึง 15% ซึ่งเป็นแสดงถึงความเชื่อมั่นในศักยภาพการเติบโตของ DPAINT อย่างชัดเจน